ERĠ'IBDA GĦIDLI L-ĦREJJEF Erġ' ibda għidli l-ħrejjef li fl-imgħoddi, bejn dell u ieħor ħdejn id-dawl tal-lampa, ma kienu jieqfu qatt, mamà, minn fommok, waqt l' inti ddur mal-kamra biex tifrixli u d-dell ta' surtek sewda jiġri miegħi ma' tul l-erba' ħitan, u jikber dejjem bħan-nies tal-ħrejjef ħdejn iċ-ċokon tiegħi. Erġ' ibda, ma, iżda tgħidlix il-ħrafa ta' dak it-tifel ċkejken li llum kiber, għax nafha sewwa.